Coca-Cola

Coca-Cola je bezalkoholno piće ((kola)) od biljnih ekstrakata. Osmišljena je 8. svibnja 1886. godine, a autor je dr. John Pemberton. Njezina je formula jedna od najvećih svjetskih tajni. Drugo ime Coca-Cole je "Coke". Coca-Cola je danas jedan od najpoznatijih svjetskih brandova. Dana 8. svibnja 1886., farmaceut John Pemberton kuhao je u svom bakrenom loncu kopiju francuskog vina zvanog kola, pri čemu je napravio Coca-Colu, ali koja nije bila gazirana. Uskoro je saznao da, kako bi piće bilo gazirano, treba dodati ugljikov dioksid. No, kola je propala zbog nedostatka novca pa je zbog toga John Pemberton objavio u lokalnim novinama da traži suradnika koji će mu dati 2000 dolara za rad, no tvrtka je propala. Sastojci pića Voda i šećer su osnovni sastojci Coca-Cole, kojima se dodaje ugljikov dioksid, karamel, ortofosforna kiselina, prirodne arome i kofein. Voda mora biti pročišćena na isti način svugdje u svijetu kako bi Coca-Cola imala isti okus, bez obzira na mjesto proizvodnje. Šećer u Coca-Coli ima 100 grama po litri. Uz pomoć kiselina, šećer se pretvara u glukozu i fruktozu. Varijanta Coca-Cole je i dijetna kola (Diet Coke) bez šećera, s energetskom vrijednošću 1,8 kcal/L. Ugljikov dioksid je plin koji omogućuje da, uz pomoć mjehurića, brže prenese tipični ukus pića, dok karamel daje Coca-Cola tipičnu tamnu boju koja se postiže i uz minimalne količine. Ortofosforna kiselina ima važnu ulogu konzervansa. Kofeina u jednoj litri Coca-Cole ima 100 mg, što je količina koja se može naći u jednoj šalici bijele kave. Prirodne arome su u stvari svi oni sastojci koji u kompleksu ekstrakta i prirodnih esencija cvijeća, voća, listova korijenja i sl. čine srž formule Coca-Cole, industrijsku tajnu, a koja Coca-Coli daje svojstven slatko-gorak okus. Zanimljivosti Limenka crvene boje, simbol Coca-Cole je nastala kao "oruđe rata". Dogodilo se to u vrijeme izmjena u Koreji gdje je bilo nemoguće slanje Coca-Cole u dotadašnjem pakovanju, u staklenim bočicama. Tvrtka je godinu dana kasnije predstavila novo pakovanje: limenku koja se otvara bez otvarača, pritiskom prsta. Popularnost pića znanstveno je izučavana putem istraživanja koje je obavljeno u Chicagu pedesetih godina: preko 400 anketiranih imali su pred sobom četiri slike tada najpoznatijih američkih proizvoda − čaša Coca-Cole, automobil Ford, upaljač Ronson i nalivpero Parker. Čak 99,75 % je prepoznalo marku Coca-Cole, 81 % upaljač, 75 % automobil Ford, a tek 64 % pero.[nedostaje izvor] NASA je u jednom pokusu na svemirskoj letjelici odlučila uključiti i Coca-Colu. Bio je 12. lipanj 1985. godine, kad je po prvi put na jelovniku astronauta bilo ovo piće. Među istraživanjima koja su obavljena na sveučilištu Harvard, pokazalo se da je, nakon riječi OK, Coca-Cola druga po prepoznatljivosti riječ na svijetu.[nedostaje izvor] Neki tvrde da Coca-Cola ima digestivna svojstva, drugi da ima svojstva analgetika.[nedostaje izvor] U Brazilu se smatra da je Coca-Cola afrodizijak.[nedostaje izvor] Coca-Cola u Hrvatskoj Hrvatska je podružnica Coca-Cole osnovana 1967. godine, 1968. godine počela je proizvodnja i distribucija u zagrebačkoj Sachsovoj ulici. U Solinu se 1996. godine otvara linija negaziranih sokova u kartonskoj ambalaži, a 1999. godine linija negaziranih sokova u staklenim nepovratnim bočicama. Proizvodi u Hrvatskoj Coca-Cola Classic (1968.) Coca-Cola Zero/Light (travanj 2006.) Coca-Cola Cherry (srpanj 2013.) Coca-Cola Vanilla (2013.) Coca-Cola Life (2016.) Coca-Cola Zero Lemon (2018.) Vidi još Fanta Sprite Pepsi Schweppes Izvori Vanjske poveznice Coca-Cola Community Hrvatska (hrv.) Coca-Cola Worldwide (engl.) The Coca-Cola Company (engl.) Coca-Cola HBC Hrvatska d. o. o. Hrvatska tehnička enciklopedija